

**Жер учаскесіне жария сервитут белгілеу туралы**

Атырау облысы Жылыой ауданы әкімдігінің 2025 жылғы 28 мамырдағы № 173 қаулысы

      Қазақстан Республикасы Жер кодексінің 17-бабына, 69-бабының 4-тармағына, "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабына сәйкес, Жылыой ауданының әкімдігі ҚАУЛЫ ЕТЕДІ:

      1. "Каспий-Құбыр Консорциумы-Қ" акционерлік қоғамына "Теңіз-Новороссийск" магистралдық мұнай құбырының Жылыой ауданының босалқы жерлерінде орналасқан 220кВ электр жеткізу әуе желісін (ӘЖ-220кВ) пайдалану және оған қызмет көрсету үшін көлемі 60,6617 гектар жер учаскесін меншік иелері мен жер пайдаланушылардан алып қоймай 49 жыл мерзімге жария сервитут белгіленсін.

      2. Осы қаулының орындалуын бақылау Жылыой ауданы әкімінің орынбасары Н.Сармановқа жүктелсін.

      3. Осы қаулы қол қойылған күннен бастап күшіне енеді және қолданысқа енгізіледі.

|  |  |
| --- | --- |
| *Аудан әкімі* | *Ж. Қаражанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК